GENADE BELOFTES IN VERVULLING. | Die Vryburger
Die Here stuur die stem in die woestyn – Johannes die Doper.
Johannes – die HERE is genadig – so beteken sy naam.
Die tyd is gereed – en vanuit die woestyn roep Johannes die Godsvolk om gereed te maak – gereed vir die koms van die Christus.
Alles waarvan die Wet en Profete praat – alles wat God gesê het deur al die eeue – dit gaan nou gebeur.
En dan gebeur dit – in Betlehem die stad van Dawid – 'n Kindjie in 'n stal – die heilige Kindjie – in doeke toegedraai – die Saligmaker – Christus, die Here.
Ons hoor in die Johannes-evangelie – en die Woord het vlees geword en het onder ons gewoon – en ons het sy heerlikheid aanskou – 'n heerlikheid soos van die Eniggeborene wat van die Vader kom – vol van genade en waarheid (1: 14).